ஆபாச சிடி-விற்பனை: காஞ்சீபுரம் கலவை ரோட்டில் கிருஷ்ணா ரேடியோஸ் என்ற கடையில் ஆபாச சி.டி.க்கள் பதிவு செய்து விற்பனை செய்வதாக கிடைத்த தகவலின் பேரில் சி.பி.சி.ஐ.டி. போலீஸ் சப்- இன்ஸ்பெக்டர் சிவக்குமார் தலைமையிலான போலீசார் அதிரடி சோதனை நடத்தினர். அப்போது, அந்த கடையில் இருந்த கம்ப்யூட்டரை போலீசார் ஆய்வு செய்தனர். அப்போது அர்ச்சகர் தேவநாதன் பெண்களுடன் உல்லாசமாக இருப்பது போன்ற படங்கள் இருந்தன. இதனை பார்த்து சி.பி.சி.ஐ.டி. போலீசார் அதிர்ச்சியடைந்தனர். பின்னர் அந்த கடையில் இருந்த செந்தில்குமார்[13] (30). என்ற வாலிபரை போலீசார் கைது செய்தனர். காஞ்சீபுரம் கவரை தெருவை சேர்ந்த இவரிடம்தான் தனது செல்போனை பழுது பார்க்க தேவநாதன் கொடுத்திருந்ததாக கூறப்படுகிறது. அப்போது அர்ச்சகர் செல்போனில் இருந்த ஆபாச வீடியோவை காப்பி செய்து செந்தில்குமார் பல பிரிண்டுகள் போட்டு விற்பனை செய்தது கண்டு பிடிக்கப்பட்டுள்ளது. கிளு கிளு படங்கள் அடங்கிய இந்த கம்ப்யூட்டர் பற்றிய அனைத்து தகவல்களையும் சிவகாஞ்சி இன்ஸ்பெக்டர் பட்டாபிராமனிடம் போலீசார் தெரிவித்துள்ளனர். தற்போது கோர்ட்டில் ஒப்படைக்கப்பட்டுள்ள இந்த கம்ப்யூட்டரை முறைப்படி கோர்ட்டில் இருந்து வாங்கி பரிசோதித்து பார்க்க போலீசார் திட்டமிட்டுள்ளனர். இந்த ஆபாச சி.டி.க்கள் சென்னையில் தற்போது அமோகமாக விற்பனையாவதாக கூறப்படுகிறது. ஆபாச படங்களை மெமரி கார்டில் பதிவு செய்து கொடுத்து ஒவ்வொரு மாதமும் ஆயிரக்கணக்கில் பணம் சம்பாதிக்கும் வக்கிர கும்பல் ஒன்று அர்ச்சகரின் ஆபாச சி.டி.க்களையும் மிக மிக ரகசியமாக விற்பனை செய்வது தெரியவந்துள்ளது. இக்கும்பலை பிடிப்பதற்காக போலீசார் தீவிர கண்காணிப்பில் ஈடுபட்டுள்ளனர்.